হিউ ট্রাম্বল
হিউ ট্রাম্বল (ইংরেজি: Hugh Trumble; জন্ম: ১২ মে, ১৮৬৭ - মৃত্যু: ১৪ আগস্ট, ১৯৩৮) ভিক্টোরিয়া প্রদেশের হথর্ন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ও অধিনায়ক ছিলেন। ১৮৯০ থেকে ১৯০৪ মেয়াদকালে অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছিলেন। ঘরোয়া ক্রিকেটে ভিক্টোরিয়া ও মেলবোর্ন ক্রিকেট ক্লাবের প্রতিনিধিত্ব করেছেন তিনি। দলে তিনি মূলতঃ অল-রাউন্ডার ছিলেন। ডানহাতে অফ-স্পিন বোলিংয়ের পাশাপাশি ডানহাতে ব্যাটিং করতেন। এছাড়াও অস্ট্রেলিয়া দলকে দুই টেস্টে নেতৃত্ব দেন। টেস্ট ক্রিকেটের ইতিহাসে চারজন বোলারের একজন হিসেবে দুইবার হ্যাট্রিক লাভ করেন।